Ņačana

Ņačana (vjetnamiešu: Nha Trang, izrunā: /ɲaː˧ ʈʂaːŋ˧/) ir ostas pilsēta Vjetnamā, Haņhoa provinces administratīvais centrs. 2009. gadā pilsētā dzīvoja aptuveni 392 tūkstoši iedzīvotāju. Ņačanas tautsaimniecība balstās galvenokārt uz tūrismu. Ņačanas skaistās pludmales piesaista daudzus tūristus. 2008. gadā pilsētā notika skaistumkonkurss Miss Universe, bet 2010. gadā — skaistumkonkurss Miss Earth. Bija paredzēts, ka šajā pilsētā 2016. gadā notiks Āzijas pludmales spēles, vēlāk par spēļu vietu tika izvēlēta Dananga. Čampas valsts pastāvēšanas laikā (192–1832) pilsētas nosaukums bija Kauthara. Pilsētā atrodas Ņačanas Okeanogrāfijas institūts. Atsauces Ārējās saites Vikikrātuvē par šo tēmu ir pieejami multivides faili. Skatīt: Ņačana. Encyclopædia Britannica raksts (angliski) Krievijas Lielās enciklopēdijas raksts (krieviski) Krievijas Lielās enciklopēdijas raksts (2004-2017) (krieviski) Ņačanas ceļojumu padomi no Wikivoyage (angliski)